Thomas Busch dømtes til døden, men satte nu for alvor gang i sine planer om at flygte. Adspurgt sit sidste ønske proklamerede Thomas Busch, at han gerne ville fortælle sin historie til en forfatter. Fængselsdirektøren sendte bud efter den ansete forfatter, Dr. Stein, der fandt den dødsdømte dannet og en ypperlig fortæller. Uden at vide det, blev forfatteren i den kommende tid budbringer for Thomas Buschs hjælpere.